**„Nákup medicínskeho zariadenia SPECT/CT (gama kamery) pre Onkologický ústav sv. Alžbety a Univerzitnú nemocnicu Martin“**

**Viac je opísané v súťažných podkladoch: https://josephine.proebiz.com/sk/tender/31446/summary**

**Oznámenie bolo zverejnené vo vestníku:**

**2022/S 189-532067**

**213/2022 42263- MST**

**Vec: Vysvetlenie a doplnenie súťažných podkladov**

Na základe žiadosti záujemcu o vysvetlenie súťažných podkladov, prijatej prostredníctvom systému JOSEPHINE, verejný obstarávateľ v zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov poskytuje a zverejňuje nasledovné vysvetlenie a doplnenie súťažných podkladov. Verejný obstarávateľ významovo ani obsahovo neupravoval otázky záujemcu.

**Dotaz uchádzača č.1 zo dňa 11.10.2022**

**Otázka č. 1 s popisom:**

V Kúpnej zmluve pre Onkologický ústav sv. Alžbety, s.r.o. sa v čl. 3 ods. 3 písm k) a v Kúpnej zmluve pre pre Univerzitnú nemocnicu Martin sa v čl. 3 ods. 3 písm k) uvádza:

*„Neoddeliteľnou súčasťou predmetu plnenia tejto zmluvy sú aj stavebné úpravy miestnosti súvisiace s inštaláciou medicínskeho zariadenia"*

Stavebné úpravy súvisiace s inštaláciou zariadenia je možné realizovať až na základe vypracovania technologického projektu, následne realizačného projektu (búracie práce, elektro, VZT, chladenie, radiačná ochrana, sanita) a po procese povoľovania a schvaľovania. Až po vypracovaní kompletnej projektovej dokumentácie je možné pristúpiť k vypracovaniu nacenenia stavebných prác.

**Otázka č. 1: Chceli by sme verejného obstarávateľa požiadať o vysvetlenie, či v zmysle uvedených skutočností nepristúpi k odstráneniu tejto požiadavky ako súčasti predmetu plnenia?**

**Odpoveď:**

Súčasťou dodávky tovaru **nie sú také stavebné úpravy** potrebné pre dodávku tovaru, ktoré by vyžadovali technologický projekt. Tento projekt s náležitými schváleniami je v prípade potreby povinný zabezpečiť objednávateľ. Verejný obstarávateľ si uvedomuje nevhodnú formuláciu predmetnej požiadavky a uvádza, že požaduje nasledovné činnosti: montáž, inštalácia, implementácia, likvidácia odpadu po inštalácii, skúška funkčnosti a plné uvedenie do prevádzky so všetkými náležitými skúškami.

**Otázka č. 2 s popisom:**

V prílohe č.2 ku Kúpnej zmluve pre Univerzitnú nemocnicu Martin sa v bode č.l uvádza:

*„Predávajúci poskytuje na predmet zmluvy a všetky jeho súčasti komplexnú záruku* v *trvaní 24 mesiacov odo dňa, kedy je zariadenie uvedené do prevádzky"*

V Opise predmetu zákazky pre časť 2 sa uvádza:

*„Záručná doba SPECT/CTa záručný servis prístroja 5 rokov"*

**Otázka č.2: Chceli by sme verejného obstarávateľa požiadať o vysvetlenie, aká záručná doba je požadovaná pre časť č.2 predmetu zákazky- SPECT/CT pre Univerzitnú nemocnicu Martin?**

**Odpoveď:**

V rámci požiadaviek uvedených v kúpnej zmluve pre časť 2 pre prijímateľa Univerzitná nemocnica Martin sa požaduje bezplatný záručný servis na **5 rokov** od uvedenia zariadenia do prevádzky.

**Otázka č. 3 s popisom:**

V Opise predmetu zákazky v časti Akvizičné príslušenstvo a softvér pre obe časti predmetu zákazky sa uvádza:

*„Grafická karta s dvojmonitorovým výstupom"*

**Otázka č.3: Chceli by sme verejného obstarávateľa požiadať o vysvetlenie, či touto požiadavkou požaduje komplexné riešenie na akvizičnej pracovnej stanici vrátane dodávky druhého monitora a nastavenia použitia dvoch monitorov?**

**Odpoveď:**

V požiadavke verejného obstarávateľa sa neuvádza dodávka druhého monitora a jeho nastavenie. Verejný obstarávateľ teda **nepožaduje** komplexné riešenie.

**Otázka č. 4 s popisom:**

V Kritériách na vyhodnotenie ponúk, pravidlách ich uplatnenia a pravidlách elektronickej aukcie pre časť 2 v rámci kritéria č.12 sa uvádza:

*„Softvérové vybavenie (štandardný klinický softvér výrobcu prístroja definovaný v základných požiadavkách pod bodom + funkčné pripojenie mobilnej vyhodnocovacej stanice, ku ktorej dodá pracovisko vlastný hardvér (laptop) "*

**Otázka č. 4: Chceli by sme verejného obstarávateľa požiadať o vysvetlenie a presný popis požiadavky, ktoré softvérové vybavenie verejný obstarávate!' požaduje?**

**Odpoveď:**

V rámci opisu predmetu zákazky pre časť 2 pre prijímateľa Univerzitná nemocnica Martin sa požaduje softvérové vybavenie pre "funkčné pripojenie" vlastného hardvéru, na ktorom môže uchádzač takýmto spôsobom ušetriť. Na základe vykonaných prípravných trhových konzultácií je zrejmé, že viacerí výrobcovia predmetu zákazky majú definovaný vlastný (t. j. nie „third party“) "štandardný klinický softvér", ktorým vybavuje mobilné vyhodnocovacie stanice. **v súvislosti s tým však v**erejný obstarávateľ dopĺňa znenie predmetnej požiadavky nasledovne: **"Pokiaľ dodávateľ nedokáže implementovať toto softvérové vybavenie k laptopu dodaného pracoviskom, požadujeme dodať aj výrobcom akceptovaný laptop pre funkčné riešenie mobilnej vyhodnocovacej stanice.".**

**Otázka č. 5 s popisom:**

Predpokladaná hodnota zákazky

Prieskum trhu na predmet zákazky bol realizovaný v roku 2021. V nadväznosti na aktuálnu globálnu ekonomickú situáciu a na ňu nadväzujúcu zrýchlenú mieru inflácie, ktorá sa premietla aj do oblasti dodávok tovaru a služieb, nie je možné v súčasnosti takýmto spôsobom porovnávať ceny zariadení s odlišným rokom výroby. Náklady na výrobu sú aj v oblasti zdravotníckych zobrazovacích zariadení oproti roku 2021 neporovnateľne vyššie. Predložená ponuka v rámci vyhlásenej verejnej súťaže preto bude prevyšovať predpokladanú hodnotu zákazky.

**Otázka č. 5: Bude verejný obstarávate!' vzhľadom na vyššie uvedené skutočnosti akceptovať takúto ponuku?**

**Odpoveď:**

Tvrdenie žiadateľa, že prieskum trhu za účelom zistenia a určenia predpokladanej hodnoty zákazky bol realizovaný v roku 2021 nie je pravdivé. Prieskum trhu za účelom zistenia a určenia predpokladanej hodnoty zákazky bol realizovaný v roku 2021 a potom opakovane v roku 2022, práve z dôvodu inflácie. Verejný obstarávateľ zároveň uvádza, že v zmysle § 57 ods. 2 zákona o verejnom obstarávaní má **právo** zrušiť zadávanie zákazky ak navrhované ceny v predložených ponukách sú vyššie ako predpokladaná hodnota.

**Dotaz uchádzača č.2 zo dňa 17.10.2022**

**Otázka č. 1 s popisom:**

V Kritériách na vyhodnotenie ponúk, pravidlách ich uplatnenia a pravidlách elektronickej aukcie pre časť 2 v rámci kritéria č.6 sa uvádza:

*„Certifikovaný softvér pre kvantifikáciu rozsahu kostných metastáz v 2D scintigramoch s možnosťou výpočtu parametra BSI (bone scan index, Exini Diagnostics AB) "*

Certifikovaný softvér od výrobcu Exini Diagnostics AB pre kvantifikáciu rozsahu kostných metastáz v 2D scintigramoch s možnosťou výpočtu parametra BSI sa ponúka ako služba, poplatok sa platí ročne a týka sa počtu užívateľov a počtu obrázkov/rok. Softvér a BSI od výrobcu Exini Diagnostics AB ponúka možnosť vyhodnotenia 100, 250 alebo 1000 obrázkov ročne.

**Otázka č. 1: Chceli by sme verejného obstarávateľa požiadať o vysvetlenie, koľko užívateľov a obrázkov ročne požaduje vyhodnotiť prostredníctvom požadovaného softvéru?**

**Odpoveď:**

V rámci časti 2 predmetu zákazky je požadovaná implementácia najjednoduchšieho klinicky funkčného riešenia (t. j. pre minimálny počet užívateľov a počet štúdií, napr. **1 užívateľ/100 obrázkov** ročne) na dobu, počas ktorej bude poskytnutá záruka, t. j. 5 rokov.

**Otázka č. 2 s popisom:**

**Otázka č.2: Chceli by sme verejného obstarávateľa požiadať o vysvetlenie, či požaduje v prípade uvedeného licenčného softvéru s definovaným počtom užívateľov a počtom obrázkov za rok, jeho nespoplatnené používanie po dobu záruky 5 rokov?**

**Odpoveď:**

Požadovaná je bezplatné riešenie na dobu, počas ktorej bude poskytnutá záruka, t. j. **5 rokov**.